
Volituse andmine kokkuleppe sõlmimiseks
1. Asjaolud ja menetluse käik

Narva linna ja Haridus- ja Teadusministeeriumi vahel oli 24.05.2016. a sõlmitud ühiste kavatsuste kokkulepe, mille kohaselt pooled peavad läbirääkimisi eesmärgiga asutada uued riigigümnaasiumid, kus võimaldatakse gümnaasiumihariduse omandamist Narva linna ja piirkonna õpilastele ning kus õppetöö korraldamisel lähtutakse Eesti elukestva õppe strateegia 2014-2020 eesmärkidest ja riigigümnaasiumide kvaliteedikokkuleppest. 11.04.2018. a sõlmisid pooled kokkuleppe, mille kohaselt asutatakse Narva linnas 1 riigigümnaasium, mis alustab tegevust alates 1. septembrist 2022.
Haridus- ja Teadusministeeriumi ja Narva linna vahel toimunud läbirääkimiste käigus jõudsid pooled uuele kokkuleppele, et 1. septembrist 2023 alustavad Narva linnas õppetööd riigi pidamisel olevad kaks gümnaasiumi, kus võimaldatakse gümnaasiumihariduse omandamist linna ja Ida-Virumaa õpilastele ning kus õppetöö korraldamisel lähtutakse haridusvaldkonna arengukava eesmärkidest ja riigigümnaasiumide kvaliteedikokkuleppest. Riigigümnaasiumite õppetöö korraldatakse arvestusega, et koolides õpivad nii eesti kui vene emakeelega õpilased. Riigigümnaasiumite õppekeel on eesti keel. Ühes riigigümnaasiumis toimub õppetöö kuni 40% ulatuses vene keeles. Uue kokkuleppe sõlmimisega tühistatakse 2016. ja 2018. aastal sõlmitud  kokkulepped.
Kokkuleppe kohaselt lasuvad Narva linnal kohustused, mis kuuluvad linnavolikogu ainupädevusse või nendega kaasnevad väljaminekud tulevastel eelarveaastatel:

1. Linna pidamisel olevate üldhariduskoolide ümberkorraldamine (kokkuleppe punkt 6). Kohaliku omavalitsuse korralduse seaduse § 22 lõike 1 punkti 34 kohaselt kuulub volikogu ainupädevusse linna ametiasutuse hallatava asutuse ümberkorraldamine ja tegevuse lõpetamine.

2. Ministeeriumile riigigümnaasiumide tarbeks Narva gümnaasiumide kasutuses olnud gümnaasiumiastmele iseloomuliku vallasvara (õpikud ja muud õppetööga seotud teavikud ja õppevahendid, mis ei ole põhikoolile vajalikud) tasuta võõrandamine ning kinnistute riigile tasuta võõrandamine (kokkuleppe punkt 13). Narva Linnavolikogu 09.06.2005. a määruse nr 18 „Linnavara võõrandamise kord“ § 16 lõike 2 kohaselt linnavara võõrandatakse tasuta üksnes Linnavolikogu otsusel.

3. Kinnistule ligipääsu tagamiseks vajalike ühendusteede ning tehnovõrkude välja ehitamine (kokkuleppe punkt 16). Kohaliku omavalitsuse üksuse finantsjuhtimise seaduse § 28 lõike 3 kohaselt linnavalitsus võib sõlmida lepingu, millega kaasneb väljaminek tulevastel eelarveaastatel, juhul kui sellega on arvestatud eelarvestrateegias. Kui väljaminekuga ei ole eelarvestrateegias arvestatud, võib lepingu sõlmida ainult volikogu loal.
2. Õiguslikud alused

Kohaliku omavalitsuse korralduse seaduse § 22 lõike 1 punkti 34 kohaselt kuulub volikogu ainupädevusse linna ametiasutuse hallatava asutuse ümberkorraldamine ja tegevuse lõpetamine. Kokkuleppe eelnõuga on ette nähtud Narva linna ametiasutuse hallatavate asutuste (üldhariduskoolide) ümberkorraldamine, samuti väljaminek tulevastel eelarveaastatel. Kohaliku omavalitsuse üksuse finantsjuhtimise seaduse § 28 lõike 3 kohaselt linnavalitsus võib sõlmida lepingu, millega kaasneb väljaminek tulevastel eelarveaastatel, juhul kui sellega on arvestatud eelarvestrateegias. Kui väljaminekuga ei ole eelarvestrateegias arvestatud, võib lepingu sõlmida ainult volikogu loal. Seega peab Narva Linnavolikogu andma Narva Linnavalitsusele volituse sõlmida koostöökokkulepe Haridus- ja Teadusministeeriumiga.
3. Otsus
3.1. Lubada Narva Linnavalitsusel sõlmida Haridus- ja Teadusministeeriumiga kokkulepe (lisatud).
3.2. Volitada Narva linnapead käesoleva otsuse punktis 3.1 nimetatud kokkuleppe allkirjastamiseks.
4. Rakendussätted
4.1. Otsust võib vaidlustada Tartu Halduskohtu Jõhvi kohtumajas 30 päeva jooksul otsuse teatavakstegemise päevast arvates.
4.2. Otsus jõustub seaduses sätestatud korras.

Linnavolikogu esimees
eelnõu

NARVA LINNAVALITSUS

PROTOKOLLILINE OTSUS

Narva






                    
nr _____________

Volituse andmine kokkuleppe sõlmimiseks
Narva Linnavalitsus võtab vastu protokollilise otsuse:

1.  Esitada Narva Linnavolikogusse läbivaatamiseks ja kinnitamiseks otsuse „Volituse andmine kokkuleppe sõlmimiseks” eelnõu.
2. Volitada esitama antud küsimus Narva Linnavolikogus Narva Linnavalitsuse Kultuuriosakonna juhatajat Viktoria Lutus.
Aleksei Jevgrafov

